L 234/2
BG
Официален вестник на Европейския съюз
22.9.2023 г.
(3)
С регламенти (ЕС) 2019/631 (6) и (ЕС) 2019/1242 (7) на Европейския парламент и на Съвета вече са определени стандарти за емисиите на CO2 от нови леки пътнически автомобили и от нови лекотоварни търговски превозни средства, както и от някои нови тежкотоварни превозни средства.
Посочените регламенти следва да ускорят навлизането по-специално на превозни средства с нулеви емисии, като по този начин ще създадат търсене на инфраструктура за зареждане с електроенергия и презареждане с гориво.
Важно е регламенти (ЕС) 2019/631 и (ЕС) 2019/1242 и настоящият регламент да осигурят съгласувана рамка за използването и разгръщането на алтернативните горива в автомобилния транспорт.
(4)
С Регламент на Европейския парламент и на Съвета за осигуряване на еднакви условия на конкуренция за устойчив въздушен транспорт и Регламент (ЕС) 2023/1805 на Европейския парламент и на Съвета (8) следва да се засилят производството и навлизането на устойчиви алтернативни горива във въздушния и в морския транспорт.
При изискванията за използване на устойчиви горива за авиацията до голяма степен може да се разчита на съществуващата инфраструктура за презареждане с гориво, но за електрозахранването на спрелите въздухоплавателни средства са необходими инвестиции.
С Регламент (ЕС) 2023/1805 се определят изисквания, по-специално за използване на брегово електрозахранване, които могат да бъдат изпълнени само ако в пристанищата, които са част от трансевропейската транспортна мрежа, бъде разгърнато в достатъчна степен захранване от наземната електрическа мрежа.
Посочените регламенти обаче не съдържат никакви изисквания относно инфраструктурата за горива, въпреки че такива изисквания са предпоставка за постигането на поставените цели.
(5)
Поради това всички видове транспорт следва да бъдат обхванати от един правен акт, в който следва да бъдат взети предвид различни алтернативни горива.
Използването на технологии за задвижване с нулеви емисии е на различни етапи на развитие при различните видове транспорт и в различните държави членки.
По-специално в сектора на автомобилния транспорт се наблюдава бързо навлизане на електрически превозни средства, задвижвани с акумулаторни батерии, и на хибридни електрически превозни средства с възможност за включване към електрическата мрежа.
На пазара има и превозни средства, задвижвани с водород.
Освен това по-малки плавателни съдове, задвижвани с водород, по-малки електрически плавателни съдове, задвижвани с акумулаторна батерия, и влакове, задвижвани с водород, понастоящем се внедряват в различни проекти и се включват в първите търговски сделки, като през следващите години се очаква цялостна търговска реализация.
От друга страна, секторите на въздухоплаването и водния транспорт продължават да зависят от течните и газообразните горива, тъй като се очаква решенията за задвижване с нулеви и ниски емисии да навлязат на пазара едва около 2030 г., а дори и още по-късно, по-специално за сектора на въздухоплаването, като за пълната пазарна реализация е необходимо значително време.
Използването на изкопаеми газообразни или течни горива е възможно само ако се следва недвусмислен път на декарбонизация, който е в съответствие с дългосрочната цел за неутралност по отношение на климата в Съюза и изисква все по-голямо смесване или замяна с възобновяеми горива, като например биометан, биогорива от ново поколение или възобновяеми и нисковъглеродни синтетични, парафинови, газообразни и течни горива.
(6)
Тези биогорива, синтетичните и парафиновите горива, заместващи дизеловото гориво, бензина и горивото за реактивни двигатели, могат да бъдат произведени от различни суровини и да бъдат смесвани с изкопаеми горива при много високи съотношения на смесване.
Посочените горива са особено важни за намаляването на емисиите на парникови газове в секторите на въздухоплаването и на морския транспорт, при които електрификацията се очаква да бъде по-бавна.
Тези горива са технически съвместими със съвременните технологии за превозни средства, с малки адаптации.
Наред с това, възобновяемият метанол може, наред с другото, да се използва в корабоплаването по вътрешните водни пътища и в морския транспорт на къси разстояния.
Синтетичните и парафиновите горива имат потенциал да намалят използването на източници на изкопаеми горива в сектора на транспорта.
Всички тези горива могат да бъдат разпространявани, съхранявани и използвани с наличната инфраструктура или, при необходимост, с инфраструктура от същия тип.
(7)
Втечненият метан вероятно ще продължи да играе известна роля в морския транспорт, където понастоящем не съществува икономически жизнеспособна технология за задвижване с нулеви емисии.
Все пак втечненият метан от изкопаеми източници следва да се изведе от употреба в морския транспорт във възможно най-кратък срок и да се замени с по-устойчиви алтернативи.
В Стратегията за устойчива и интелигентна мобилност се посочва, че корабите с нулеви емисии, плаващи по море, ще бъдат готови за пазара до 2030 г. и че проектите за тези кораби вече се изпълняват.
Преобразуването на флота се очаква да се извършва постепенно поради дългия срок за експлоатация на морските кораби.
За разлика от ситуацията при морския транспорт, при транспорта по вътрешните водни пътища, където плавателните съдове обикновено са по-малки, а разстоянията са по-къси, технологиите за задвижване с нулеви емисии, като например с водород и електроенергия, достигат технологична зрялост и следователно се очаква да навлязат на пазара по-бързо.
Тези технологии за задвижване с нулеви емисии обаче могат да играят важна роля за
(6) Регламент (ЕС) 2019/631 на Европейския парламент и на Съвета от 17 април 2019 г. за определяне на стандарти за емисиите на CO2 от нови леки пътнически автомобили и от нови леки търговски превозни средства и за отмяна на регламенти (ЕО) No 443/2009 и (ЕС) No 510/2011 (ОВ L 111, 25.4.2019 г., стр. 13).
(7) Регламент (ЕС) 2019/1242 на Европейския парламент и на Съвета от 20 юни 2019 г. за определяне на стандарти за емисиите на CO2 от нови тежкотоварни превозни средства и за изменение на регламенти (ЕО) No 595/2009 и (ЕС) 2018/956 на Европейския парламент и на Съвета и на Директива 96/53/ЕО на Съвета (ОВ L 198, 25.7.2019 г., стр. 202).
(8) Регламент (ЕС) 2023/1805 на Европейския парламент и на Съвета от 13 септември 2023 г. относно използването на възобновяеми и нисковъглеродни горива в морския транспорт и за изменение на Директива 2009/16/ЕО (вж. страница 48 от настоящия брой на Официален вестник).